Public procurement notice: Contract Notice
Published: 2024-09-25
Region: EL304
Contract type: Supplies
Procedure: Open procedure
CPV classification: 30191400 | 30200000 | 30232000 | 30232100 | 31154000
Estimated value: 2295241.94 EUR
Submission deadline: 2024-11-01
Award criteria: quality, price
EU fund: eu-funds

Technical requirements: Αντικείμενο της σύμβασης είναι η προμήθεια εξοπλισμού και λογισμικού για: α) την ενίσχυση των κεντρικών υπολογιστικών υποδομών και β) την υποστήριξη της λειτουργίας του ΟΦΥΠΕΚΑ. Ειδικότερα, η σύμβαση περιλαμβάνει την προμήθεια ειδών και υπηρεσιών που εμπίπτουν στις εξής κατηγορίες:
•Εξυπηρετητές και σχετικό λογισμικό
•Δικτυακός εξοπλισμός (δρομολογητές, μεταγωγείς)
•Εξοπλισμός ασφάλειας (τείχος προστασίας, συστήματα ασφαλείας εξοπλισμού)
•Συσκευές παροχής ενέργειας
•Σύστημα αποθήκευσης
•Σταθμοί εργασίας (Desktop, Laptop, Tablet)
•Περιφερειακά Η/Υ
•Συσκευές εκτύπωσης/σάρωσης (Plotter, Εκτυπωτής, Πολυμηχάνημα)
•Συστήματα τηλεδιάσκεψης
•Προβολέας
•Καταστροφείς εγγράφων
•Υποστηρικτικός εξοπλισμός
•Συνοδευτικές υπηρεσίες που περιλαμβάνουν: εκπαίδευση, εγκατάσταση και παραμετροποίηση εξοπλισμού, εγγύηση καλής λειτουργίας και τεχνικής υποστήριξης
Επίσης η σύμβαση περιλαμβάνει την αναβάθμιση και τον εμπλουτισμό του ιστοτόπου του Οργανισμού με τη δημιουργία web εφαρμογής microsites για τις Προστατευόμενες Περιοχές, με στόχο την προβολή αυτών των πληροφοριών στους πολίτες της χώρας μέσω της παροχής πρόσβασης και πληροφόρησης για τις προστατευόμενες περιοχές, προωθώντας την ενημέρωση και ενθαρρύνοντας τη συμμετοχή των πολιτών.
[παρ. 1.3 & ΠΑΡΑΡΤΗΜΑ I της Διακήρυξης]
Ο Ανάδοχος θα προσφέρει τις υπηρεσίες του στα Κεντρικά Γραφεία του ΟΦΥΠΕΚΑ στην Αθήνα, καθώς και στα Περιφερειακά γραφεία, σύμφωνα με την παρ. 1.3.1.3.
Ο Ανάδοχος θα πρέπει να εγκαταστήσει το Σύστημα Microsites στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
(παρ. 1.9 του Παραρτήματος Ι της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προσφερόμενων προϊόντων και υπηρεσιών. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης.
(παρ. 2.2.4 της Διακήρυξης).
Όσον αφορά στην τεχνική και επαγγελματική ικανότητα για τη διαδικασία σύναψης της παρούσας σύμβασης, οι οικονομικοί φορείς (ή σε περίπτωση ένωσης/κοινοπραξίας εταιρειών σωρευτικά τα μέλη της ένωσης/ κοινοπραξίας) απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο. 
Συγκεκριμένα:
α) κατά τη διάρκεια των τελευταίων τριών (3) ετών, (τα 3 έτη λήγουν την ημερομηνία διενέργειας του διαγωνισμού), να έχουν ολοκληρώσει σωρευτικά την υλοποίηση ενός η περισσοτέρων όμοιων ή ισοδύναμων έργων, από πλευράς απαιτήσεων υλοποίησης φυσικού αντικειμένου με το προκηρυσσόμενο   έργο, σε όρους εφαρμοσμένων τεχνολογιών Πληροφορικής – Επικοινωνιών και ψηφιακής Ασφάλειας, μεθοδολογιών και αρχιτεκτονικής υλοποίησης, τεχνολογικής και επιχειρησιακής πολυπλοκότητας, σε όλες τις φάσεις του κύκλου ζωής του. Συγκεκριμένα τα έργα να αφορούν στην προμήθεια, εγκατάσταση εξοπλισμού και παροχή υπηρεσιών σχεδιασμού και υποστήριξης με κατ’ ελάχιστον και αθροιστικά τις παρακάτω παραμέτρους:
•Παραμετροποίηση, Λογισμικού και Υλικού (HW) πλήθους Υπολογιστών μεγαλύτερου του διπλάσιου του μεγέθους του ΟΦΥΠΕΚΑ, ήτοι 800 υπολογιστές.
•Υποστήριξη Λύσης Προστασίας από κακόβουλο λογισμικό σε πλήθος σταθμών εργασίας μεγαλύτερου των 500 Υπολογιστών .
•Προμήθεια και εγκατάσταση συσκευών αδιάλειπτης παροχής ισχύος – σταθεροποιητών ρεύματος (UPS) πλήθους άνω των 50.
•Υποστήριξη Κέντρου Δεδομένων Εξυπηρετητών και Συστημάτων Εικονικοποίησης (Virtualization)
•Προμήθεια, Εγκατάσταση και Υποστήριξη Ολοκληρωμένης λύσης Κέντρου Δεδομένων (Data Centre), Εφαρμογών Εταιρικής Λειτουργίας (Directory, Email, File services) και Ψηφιακής Ασφάλειας σε οργανισμό ή εταιρεία. 
•Υλοποίηση συστήματος Επιχειρησιακής Συνέχειας (DR site) καθώς και απομακρυσμένο σύστημα Αντιγράφων Ασφαλείας (offsite backup). 
•Σχεδιασμό και ανάπτυξη websites σε τουλάχιστον 3 εταιρείες ή οργανισμούς και συντήρησή τους για τουλάχιστον 1 χρόνo από την έναρξη λειτουργίας τους 
•Εμπειρία σε υλοποίηση ασύρματων ζεύξεων , όπως αυτή περιγράφεται στο Παράρτημα ΙΙ, Πινακας 11 
•Εμπειρία σε εγκατάσταση και παραμετροποίηση εφαρμογών παρακολούθησης απομακρυσμενων πληροφοριακών πόρων  και διαχείρισης, παρακολούθησης λίστας πληροφοριακών πόρων, με τη χρήση εξειδικευμενου εργαλείου 
Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5*) ετών από την ημερομηνία διενέργειας του διαγωνισμού.
(παρ. 2.2.6.1 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ομάδα έργου με στελέχη επαρκή σε πλήθος και δεξιότητες για την ανάληψη του Έργου σύμφωνα με την παρ. 2.2.6.2 της Διακήρυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) κατ’ ελάχιστον ίσο με το 50% της εκτιμώμενης αξίας της υπό ανάθεση σύμβασης μη περιλαμβανομένου του  ΦΠΑ και των δικαιωμάτων προαίρεσης. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν εν ισχύ:
•πιστοποιημένο σύστημα διαχείρισης ποιότητας κατά ISO 9001:2015 ή ισοδύναμο με πεδίο εφαρμογής που περιλαμβάνει την προμήθεια και εγκατάσταση εξοπλισμού και λογισμικού πληροφορικής και την ανάπτυξη υπηρεσιών διαδικτύου
•πιστοποιημένο σύστημα διαχείρισης ασφάλειας πληροφοριών κατά ISO 27001:2019 ή ισοδύναμο με πεδίο εφαρμογής που περιλαμβάνει την προμήθεια και εγκατάσταση εξοπλισμού και λογισμικού πληροφορικής και την ανάπτυξη υπηρεσιών διαδικτύου 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, οι οποίοι εδρεύουν και σε άλλα κράτη – μέλη σύμφωνα με τον Κανονισμό 765/2008. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
(παρ. 2.2.7 της Διακήρυξης)